แม่รอรับศพ สาวแบงก์เหยื่อระเบิด เผย ลูกบอกเป็นลางได้กลับอยู่บ้าน
อีกหนึ่งเหยื่อระเบิดสี่แยกราชประสงค์ สาววัย 39 ปี บ้านเกิดอยู่บึงกาฬทำงานแบงก์สแตนดาร์ดชาร์เตอร์ด แม่ขอรับกลับบ้านจัดงานศพในบรรยากาศสุดเศร้า บอกลูกสาวชอบไปไหว้ท้าวมหาพรหม กลับมาเยี่ยมบ้านพูดเป็นลางว่า สงสัยจะได้อยู่ที่บ้านนี้ตลอดไป   ,เมื่อเวลา 16.00 น. วันที่ 18 ส.ค. 58 ผู้สื่อข่าวรายงานจาก จ.บึงกาฬ ว่า น.ส.ปราณี หรือกระแต สีสุวะ อายุ 39 ปี อยู่บ้านเลขที่ 2234/3586 หมู่ 1 บ้านพักในฐานทัพเรือสัตหีบ อ.สัตหีบ จ.ชลบุรี หนึ่งในผู้บาดเจ็บสาหัสจากเหตุระเบิดหน้าศาลพระพรหม สี่แยกราชประสงค์ กรุงเทพฯ ถูกนำส่ง รพ.จุฬาฯ ก่อนจะเสียชีวิตลง ญาตินำศพกลับไปบำเพ็ญกุศลที่บ้านเกิด ต.ซาง อ.เซกา จ.บึงกาฬ โดยศพมีกำหนดมาถึงบ้านประมาณเที่ยงคืน ของคืนนี้ (18 ส.ค.),ที่บ้านเลขที่ 56 หมู่ 6 บ้านดงสาร ต.ซาง อ.เซกา จ.บึงกาฬ บานเกิดของน.ส.ปราณี หรือกระแต ผู้สื่อข่าวได้พบกับนายคำภา เหล่าอุดี อายุ 64 ปี บิดา และนางจันที เหล่าอุดี อายุ 60 ปี มารดาของ น.ส.ปราณี พร้อมด้วยญาติพี่น้องที่ต่างอยู่ในอาการโศกเศร้า กำลังเตรียมสถานที่รอรับศพที่กำลังจะเดินทางมาถึงบ้านคืนนี้ โดยนางจันทีเล่าว่า น.ส.ปราณีเป็นลูกสาวคนโต มีน้องอีก 4 คน ทำงานที่ธนาคารสแตนดาร์ดชาร์เตอร์ด อยู่ฝ่ายสินเชื่อเอสเอ็มอี ทำมานาน 10 ปี แต่งงานแล้วแต่ยังไม่มีบุตร กับ พ.จ.อ.สำราญ เร่งงาน วันหยุดจะกลับไปหาสามีที่ทำงานอยู่ที่ฐานทัพเรือสัตหีบ จ.ชลบุรี หลังเลิกงานจะนั่งรถเมล์กลับบ้านพักที่อยู่ในกรุงเทพฯ หากวันไหนไม่สบายใจ ก็จะลงรถเมล์แวะไปไหว้ศาลพระพรหมก่อนจะกลับบ้าน ซึ่งเมื่อวานลูกสาวได้แวะลงกราบท้าวมหาพรหม จึงโชคร้ายโดนระเบิดไปพร้อมกับคนอื่นๆ จนได้รับบาดเจ็บที่ขาซ้าย ถูกนำส่งรพ.จุฬาฯ,นางจันดี กล่าวอีกว่า ตนได้เห็นข่าวออกทีวี เป็นห่วงลูกสาว เพราะรู้ว่าลูกชอบไปไหว้ท้าวมหาพรหม ประกอบกับเป็นเวลาเลิกงานและเป็นทางผ่านจะกลับบ้าน จึงได้โทรศัพท์ไปหา โทรติดแต่ไม่มีคนรับสายยิ่งทำให้กังวลใจ รอให้ลูกสาวโทรกลับเหมือนทุกครั้ง จนประมาณ 3 ทุ่ม มีเบอร์ลูกสาวโทรกลับก็ดีใจ แต่กลายเป็นตำรวจโทรมาสอบถาม ตนจึงบอกไปว่าเป็นแม่ ตำรวจจึงบอกความจริงว่า น.ส.ปราณี โดนระเบิดตายแล้ว ตนเสียใจแทบเป็นลม,แม่ผู้สูญเสีย เล่าด้วยว่า ปกติลูกสาวจะกลับบ้านที่บึงกาฬปีละ 1 ครั้งในวันปีใหม่ของทุกปี แต่ปีนี้กลับมาเยี่ยม 2 ครั้ง ล่าสุดมาเมื่อวันที่ 29 ก.ค. ถึง 3 ส.ค. เพิ่งกลับไปไม่กี่วัน บอกกับพี่น้องว่าปีนี้มีความสุขมากที่ได้กลับมาเยี่ยมบ้านถึง 2 ครั้ง น้องๆ อยู่พร้อมหน้ากันหมดทั้ง 5 คน จึงตัดสินใจลางานต่ออีกวัน จากเดิมว่า จะกลับวันที่ 2 ส.ค. เลื่อนไปเป็น 3 ส.ค. และมีคำพูดเป็นนัย ว่า สงสัยจะได้อยู่บ้านตลอดแล้ว เพราะเมื่อคืนฝันว่า ได้รับซองขาวจากผู้บริหารของธนาคารที่ให้ออก ซึ่งนางจันทีก็ไม่นึกว่า นั่นคือลางบอกเหตุที่จะได้พบกับลูกสาวในขณะยังมีชีวิต เป็นครั้งสุดท้าย.
อีกหนึ่งเหยื่อระเบิดสี่แยกราชประสงค์ สาววัย 39 ปี บ้านเกิดอยู่บึงกาฬทำงานแบงก์สแตนดาร์ดชาร์เตอร์ด แม่ขอรับกลับบ้านจัดงานศพในบรรยากาศสุดเศร้า บอกลูกสาวชอบไปไหว้ท้าวมหาพรหม กลับมาเยี่ยมบ้านพูดเป็นลางว่าสงสัยจะได้อยู่ที่บ้านนี้
ระเบิดราชประสงค์,ระเบิดแยกราชประสงค์,ระเบิดพระพรหม,ระเบิดสยาม,เหยื่อระเบิด,สาวแบงก์,ปราณี สีสะวะ,ศพกลับบ้าน,เซกา,บึงกาฬ,วินาศกรรม,ระเบิด,เหตุระเบิด,วางระเบิด,ข่าวทั่วไทย,ไทยรัฐออนไลน์